ایسراییل اوردوسونون محاصره‌سی آلتینداکی غزه زولاغیندا دینچ ساکین‌لرین قالدیق‌لاری بینا‌لارا، اکین ساحه‌لرینه و فیلیسطین مقاومت قروپ‌لاری‌نین قرارگاه‌لارینا هوجوم تشکیل ائدیلیب.
ایسراییل قیریجی طیاره‌لری غزه زولاغی‌نین گونئی ینده‌کی خان یونیس شهرینده بیر چوخ مرتبه‌لی بینانی بومبالاییب‌لار. هاوا هوجومو نتیجه‌سینده بینا ساکین‌لری یارالانیب. شهرین ژاپون محله‌سینده و رفح شهری‌نین شبورا اراضی‌سینده ایسه ایکی بینا داغیلیب.
معلوماتا گؤره ایسراییل قیریجی‌لاری جیبالیا قاچقین‌لار دوشرگه‌سینده‌کی شهدا میدانینا دا بومبا یاغدیریب‌لار. خسارت آلان‌لارین اولدوغو هوجومدا آلت یاپی دا جدی شکیلده زیان گؤروب. غزه-نین گونئی ینده‌کی شیخ آجلین بؤلگه‌سینده اکین ساحه‌لرینی و بیر اتومبیلی هدفه گؤتورن قیریجی‌لار، فیلیسطین مقاومت قروپ‌لاری‌نین اوچ قرارگاهینا هاوا ضربه لر ائندیریب‌لر.
خاطیرلاداق کی، می آیی‌نین 10-دان بو یانا ایسراییل-ین غزه زولاغینا ائتدیگی هوجوم‌لاردا 64-و اوشاق اولماقلا 227 نفر شهید اولوب، 1620 نفر یارالانیب.
